Official Journal L 154 , 30/04/2004 P. 0001 - 0007



Id-Deċiżjoni tal-Kummissjoni tad-29 ta' April 2004 li temenda d-Deċiżjoni 2002/757/KE dwar il-miżuri proviżorji fitosanitarji ta' emerġenza għalbiex jipprevjienu l-introduzzjoni ġewwa l-Komunità tal-Phytophthora ramorum Werres, De Cock & Man in 't Veld sp. nov., u t-tifrix tagħha (innotifikta fid-dokument bin-numru C(2004) 1585) (Test b'rilevanza għaż-ŻEE) (2004/426/KE) IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunitá Ewropea, Wara li kkunsidrat id-Direttiva tal-Kumsill 2000/29/KE tat-8 ta' Mejju 2000 dwar il-miżuri protettivi kontra d-dħul ġewwa l-Komunità ta' organiżmi ta' ħsara għall-pjanti jew għall-prodotti mill-pjanti u kontra t-tifrix tagħhom ġewwa l-Komunità [1] u b'mod partikolari r-raba' sentenza ta' l-Artikolu 16(3) tagħha, Billi: (1) Fis-sena 2002, ir-Renju Unit għarraf lill-Istati Membri l-oħra u lill-Kummissjoni li faqqgħet il-marda tal-Phytophthora ramorum Werres, De Cock & Man in t Veld sp.nov. (minn issa 'l quddiem imsejħa l-organiżmu ta' ħsara) fit-territorju tiegħu u dwar il-miżuri meħuda għalbiex jikkontrollaha. (2) Bid-Deċiżjoni tal-Kummissjoni 2002/757/KE [2] l-Istati Membri kienu meħtieġa proviżorjament li jieħdu miżuri fitosanitaji ta' emerġenza għalbiex jipprevjienu l-introduzzjoni ta' l-orġaniżmu ta' ħsara ġewwa l-Komunità u t-tixrid tiegħu. (3) B'riżultat ta' l-istħarriġiet uffiċjali mwettqa skond id-Deċiżjoni 2002/757/KE, u msejsa fuq it-tagħrif riċenti dwar il-ħsara kkawżata mill-organiżmu ta' ħsara, jidher li għandha tiġi estiża l-lista tal-pjanti ospitaturi ta' l-organiżmu ta' ħsara, innominati minn din id-Deċiżjoni bħala "pjanti suxxettbbli". (4) Il-miżuri ddikjarati fid-Deċiżjoni 2002/757/KE ma għandhomx japplikaw għall-weraq u l-friegħi maqtugħa imma għandhom ikunu limitati għat-taħwil li jiġi mċaqlaċ mill-post tal-produzzjoni fil-Komunità; barra minn hekk, għandhom jiġu estiżi wkoll għall-pjanti għat-taħwil tal-Camellia spp. għajr għaż-żerriegħa. (5) Jidher meħtieġ li jiġi żgurat li l-produtturi rreġistrati għandhom jinnotifikaw kull okkorrenza sospetta jew kull preżenza kkonfermata ta' l-organiżmu ta' ħsara lill-korpi uffiċjali responsabbli tagħhom. (6) Huwa meħtieġ ukoll li jiġu estiżi l-istħarriġiet imwettqa mill-Istati Membri rigward ix-xiehda ta' infestazzjoni mill-organiżmu ta' ħsara sabiex jinkludu kemm il-pjanti kkultivati u kemm dawk mhux ikkultivati/mhux amministrati. (7) Huwa approprjat illi r-riżultati ta' dawn il-miżuri jiġu stmati kontinwamnent. u jiġu kkunsidrati l-miżuri possibbli sossegwenti fid-dawl tar-riżultati ta' din l-istima. Il-miżuri sossegwenti għandhom ukoll iqisu t-tagħrif li jrid jiġi pprovvdut u l-opinjonijiet xentifiċi li jridu jiġu mibgħuta mill-Istati Membri. (8) Id-Deċiżjoni 2002/757/KEE għandha tiġi emendata kif jixraq, (9) Il-miżuri provvduti f'din id-Deċiżjoni huma skond l-opinjoni tal-Kumitat Permanenti dwar is-Saħħa tal-Pjanti, ADOTTAT DIN ID-DEĊIŻJONI: Artikolu 1 Id-Deċiżjoni 2002/757/KE hija emendata kif ġej: 1. L-Artikolu 1(2) jiġi mibdul b'dan li ġej: "2. "pjanti suxxettibbli" ifissru l-pjanti, għajr il-frott u ż-żerriegħa, ta' l-Acer macrophyllum Pursh, l-Aesculus californica Nutt., l-Aesculus hippocastanum L., l-Arbutus menziesii Pursch., l-Arbutus unedo L., l-Arctostaphylos spp. Adans, il-Camellia spp., il-Castanea sativa Mill., il-Fagus sylvatica L., il-Hamamelis virginiana L., il-Heteromeles arbutifolia (Lindley) M. Roemer, il-Kalmia latifolia L., Leucothoe fontanesiana (Steudel) Sleumer, il-Lithocarpus densiflorus (H & A), Lonicera hispidula (Dougl.), il-Pieris spp., il-Pseudotsuga menziesii (Mirbel) Franco, il-Quercus spp. L., ir-Rhamnus californica (Esch), ir-Rhododendron spp. L., għajr ir-Rhododendron simsii Planch., is-Sequoia sempervirens (D. Don) Endl., is-Syringa vulgaris L., it-Taxus spp., it-Trientalis latifolia (Hook), l-Umbellularia californica (Pursch.), il-Vaccinium vitis-idaea Britt., il-Vaccinium ovatum (Hook & Arn) Nutt. u l-Viburnum spp. L." 2. Fl-Artikolu 3(4), "il-pjanti tar-Rhododenron spp., għajr għar-Rhododendron simsii Planch, u l-Viburnum spp., għajr għall-frott u ż-żerriegħa" jiġu mibdula bi "il-pjanti maħsuba għat-taħwil tal-Viburnum spp., il-Camellia spp. u r-Rhododendron spp., għajr għar-Rhododendron simsii Planch, għajr għaż-żerriegħa". 3. L-Artikolu 5 jiġi mibdul b'dan li ġej: "Artikolu 5 1. Il-pjanti maħsuba għat-taħwil tal-Viburnum spp., il-Camellia spp. and u r-Rhododendron spp., għajr għar-Rhododendron simsii Planch, għajr għaż-żerriegħa, li jiroġinaw fil-Komunità ma jistgħux jiġu mċaqalqa mill-post tagħhom tal-produzzjoni għajr jekk jissodisfaw il-kondizzjonijiet stabbiliti fil-punt 3 ta' l-Anness ma din id-Deċiżjoni. Il-produtturi ta' dawn il-pjanti għandhom ikunu rreġistrati skond id-disposizzjonijioet tad-Direttiva tal-Kummissjoni 92/90/KE [3]. 2. L-Istati Membri għandhom jiżguraw li l-produtturi rreġistrati għandhom jinnotifikaw kull okkorrenza sospetta jew kull preżenza kkonfermata ta' l-organiżmu ta' ħsara lill-korpi uffiċjali responsabbli tagħhom." 4. L-Artikolu 6 huwa emendat kif ġej: (a) il-paragrafu 1 jiġi mibdul b'dan li ġej: "1. L-Istati Membri għandhom jagħmlu stħarriġiet uffiċjali ta' l-organiżmu ta' ħsara fit-territorju tagħhom, inklużi kemm il-pjanti kkultivati u kemm dawn mhux ikkultivati/mhux amministrati, sabiex jistabbilixxu jekk ikunx hemm xiehda ta' infestazzjoni mill-organiżmu ta' ħsara."; (b) fil-paragrafu 2, id-data "l-1 ta' Novembru 2003" tiġi mibdula bid-data "l-1 ta' Novembru 2004"; (ċ) Jiżdied il-paragrafu ġdid li ġej: "3. L-Istati Membri jistgħu jieħdu l-miżuri approprjati ġewwa t-territorju tagħhom għalbiex iwettqu l-monitoraġġ uffiċjali tal-movimenti tal-pjanti suxxettibbli sabiex jaċċertaw jekk jikkonformawx mal-kondizzjonijiet iddikjarati f'din id-Deċiżjoni." 5. Fl-Artikolu 8, id-data "il-31 ta' Diċembru 2003" tiġi mibdula bid-data "il-31 ta' Diċembru 2004". 6. L-Anness jiġi emendat skond l-Anness ma' din id-Deċiżjoni. Artikolu 2 Din id-Deċiżjoni hija indirizzata lill-Istati Membri. Magħmula fi Brussel, fid-29 ta' April 2004. Għall-Kummissjoni David Byrne Membru tal-Kummissjoni [1] ĠU L 169, tal-10.07.2000, p. 1. Id-Direttiva kif l-aħħar emendat bir-Regolament (KE) Nru 31/2004/ES (ĠU L 85, tas-23.3.2004, p. 18). [2] ĠU L 203, tal-20.09.2003, p. 37 [3] ĠU L 344, tal-26.11.1992, p. 38 -------------------------------------------------- L-ANNESS L-Anness mad-Deċiżjoni Nru 2002/757/KE huwa emendat kif ġej: 1) fl-ewwel paragrafu tal-punt 1a u 2, il-frażi "l-Artikoli 7 jew 8 tad-Direttiva 2000/29/KE" tiġi mibdula bil-frażi "l-Artikolu 13(1) tad-Direttiva 2000/29/KE". 2) il-punt 3 jiġi mibdul b'dan li ġej: "3. Il-pjanti maħsuba għat-taħwil tal-Viburnum spp., il-Camellia spp. and u r-Rhododendron spp., għajr għar-Rhododendron simsii Planch, għajr għaż-żerriegħa, li jiroġinaw fil-Komunità jistgħu jiġu mċaqalqa mill-post tagħhom tal-produzzjoni biss jekk ikunu akkumpanjati b'passaport tal-pjanti u: (a) il-pjanti joriġinaw f'żoni li fihom l-organiżmu ta ħsara huwa magħruf li ma jirrikorrix, jew (b) ma jkun ġie osservat l-ebda sinjal ta' l-organiżmu ta' ħsara fuq il-pjanti fil-post tal-produzzjoni mill-bidu ta' l-aħħar ċiklu komplet tal-veġetazzjoni fuq spezzjonijiet uffiċjali, inklużi t-testijiet tal-laboratorju dwar kull sintomu ta' suspett, imwettqa għall-inqas darba fiż-żmenijiet approprjati meta l-pjanti jkunu qegħdin jikbru b'mod attiv; jew (ċ) fil-każijiet meta jkunu ġew misjuba sinjali ta' l-organiżmu ta' ħsara fuq il-pjanti fil-post tal-produzzjoni, ikunu ġew implimentati l-proċeduri approprjati li jimmiraw li jeradikaw l-organiżmu ta' ħsara, li jikkonistu għall-inqas fil-qerda tal-pjanti infettati u tal-pjanti kollha suxxettibbli f'raġġ ta' 2 metri tal-pjanti infettati, u (i) għall-pjanti kollha suxxettibbli f'raġġ ta' 10 m mill-pjanti infettati, u kull pjanta li tibqa' mil-lott infettat: - il-pjanti jkunu ġew miżmuma fuq il-post tal-produzzjoni, u - ikunu ġew imwettqa spezzjonijiet uffiċjali addizzjonali għal mill-inqas darbtejn fit-tliet xhur wara li jkunu ġew meħuda l-miżuri ta' l-eradikazzjoni meta l-pjanti jkunu għadhom fi tkabbir attiv, u - filwaqt li matul dan il-perjodu taż-żmien ta' tliet xhur ma tkun twettaq l-ebda trattament li jista' jissopprimi s-sintomi ta' l-organiżmu ta' ħsara, u - il-pjanti jkunu ġew misjuba ħielsa mill-organiżmu ta' ħsara f'dawn l-spezzjonijiet uffiċjali, (ii) rigward il-pjanti suxxettibbli l-oħra fuq il-post tal-produzzjoni, il-pjanti jkunu ġew bla ħsara għal spezzjon mill-ġdid uffiċjali u intensiv wara s-sejba u wara li jkunu instabu ħielsa mill-organiżmi ta' ħsara f'dawn l-ispezzjonijiet."; 3) jiżdied il-punt 4 li ġej: "4. Fil-każijiet meta jkunu nstabu sinjali ta' l-organiżmu ta' ħsara fuq kull pjanta f'postijiet fil-Komunità għajr għall-postijiet tal-produzzjoni, l-Istati Membri għandhom jieħdu l-miżuri approprjati sabiex għall-inqas iżommu fil-konfini tiegħu l-oganiżmu ta' ħsara. Dan jista' jinkludi li tiġi stabbilita ż-żona interessata li fiha għandhom jiġu implimentati l-miżuri.". --------------------------------------------------